
I. ÁLTALÁNOS RENDELKEZÉSEK
1. Az egyesületneve: MOZGÁSKORLÁTOZOTTAK KISKUNHALASI EGYESÜLETE

2. Székhelye:

KISKUNHALAS, EÖTVÖS U. 2.
3.  Honlapja:

www.halasmozig.hu


4. Működési területe:

Balotaszállás Bácsalmás Bácsszőlős   Bócsa          Borota Császártöltés Csikéria Csólyospálos Harkakötöny Imrehegy Jánoshalma JászszentlászlóKecel         Kelebia Kéleshalma Kiskőrös Kiskunmajsa Kisszállás Kömpöc   Kunbaja
 Kunfehértó Mélykút         Pirtó               Rém     Soltvadkert    Szank            Tázlár         Tompa          Zsana

5. Bélyegzője:
kör alakú, a következő felirattal:,, MOZGÁSKORLÁTOZOTTAK KISKUNHALASI EGYESÜLETE” KISKUNHALAS
6.   Alapításának éve: 1997.
 7. Képviselője: önállóan az Egyesület elnöke.
 8. Az egyesület kedvezményezettjei: mozgáskorlátozott személyek.

 9. Az egyesület jogállása: önáll jogi személyiséggel rendelkező, a 2013. évi        V. törvény harmadik könyve és a 2011. évi CLXXV. törvény, alapján működő, közhasznú civil szervezet.

  Az Egyesület közhasznú tevékenységeit, szolgáltatásait nem csak egyesület tagjai, önkéntesei, munkavállalói, hanem bármely rászoruló személy számára korlátozás nélkül biztosítja, az összeférhetetlenségi szabályokat figyelembe véve.

10.
Az Egyesület közhasznú tevékenysége keretében nyújtott szolgáltatásainak elérhetőségét, azok igénybevételére vonatkozó feltételeket honlapján, székhelyének hirdetőtábláján, valamint rendszeres, illetve eseti kiadványaiban, továbbá rendezvényein nyilvánosságra hozza.

 11.
Az Egyesület közvetlen politikai tevékenységet nem folytathat, szervezete és

tevékenysége pártoktól független. Közvetlen politikai tevékenységnek minősül:

a) párt érdekében végzett politikai tevékenység, pártok számára anyagi és egyéb

támogatás nyújtása, pártoktól támogatás elfogadása, így különösen

- politikai párt vagy jelöltje, illetve független képviselő jelölt érdekében végzett

kampánytevékenység,

- politikai párt vagy jelötje, illetve független képviselő jelöltet támogató

nyilatkozat, közös plakát, közösségi média felületein közölt politikai tartalmú

fénykép, megnyilvánulás, megjegyzés,

- párt részére tagtoborzás, adományszervezés, jótékonykodás, alapítványi gyűjtés,

pénzalap előteremtése,

- civil szervezet politikai párt valamely szervezeteként, tagozataként,

frakciójaként való működése,

- politikai párt programjának, szórólapjainak vagy üzeneteinek terjesztése, azok

tartalmára tekintet nélkül,

- civil szervezet tisztségviselője által politikai párt kampányrendezvényén az adott

párt támogatására bíztató politikai nyilatkozata,

- részvétel valamely politikai párt, csoport vagy akár független képviselőjelölt

programjának pártpolitikai alapon való népszerűsítésében;

b) az országgyűlési képviselői választáson történő jelöltállítás,

c) a megyei, fővárosi önkormányzat képviselő-testületébe történő jelöltállítás,

d) az Európai Parlament tagjának történő jelölés,

e) a megyei jogú város képviselő-testületébe történő jelöltállítás, valamint a

polgármester jelölése;

Nem minősül közvetlen politikai tevékenységnek a külön törvényben meghatározott

nemzetiségi szervezet által a helyi, illetve nemzetiségi önkormányzati képviselői

választáson történő jelöltállítás, valamint a polgármester jelölése.
12.
Az Egyesületnek előzőkben írt feladatai ellátásához megfelelő erőforrásokkal és társadalmi támogatottsággal folyamatosan rendelkeznie kell.

13.
Az Egyesület vállalkozási tevékenységet csak közhasznú céljainak megvalósítása érdekében, azokat nem veszélyeztetve végez. Vállalkozásból származó bevételei nem érik el az összes bevételhez képest a  jogszabályban meghatározott arányt.

14.
Az Egyesület a gazdálkodása során elért eredményét nem osztja fel, azt a jelen Alapszabályban írt alap- és közfeladatokban meghatározott tevékenységére fordítja.

15.
Az Egyesület  a fenti követelményeket megtartja, szervezete és tevékenysége egyebekben is megfelel az egyesülési jogról,a közhasznú jogállásról, valamint a civil szervezetek működéséről és támogatásáról szóló 2011. évi CLXXV. tv, illetve a hatályos Polgári Törvénykönyv rendelkezéseinek.

II. AZ EGYESÜLET CÉLJA, FELADATAI
1. Az egyesület célja:
     A működési területen élő mozgássérültek egészségmegőrzése, szociális készségfejlesztése, ismeretterjesztés, sportolásának elősegítése érdekvédelme, helyzete javítása, minden irányú rehabilitációja, érdekképviselete és érvényesítése, jogaik védelme, helyzetük javítása, a lehető legteljesebb egyenjogú társadalmi részvételének elősegítése, az alapszabály II. pontja szerint. 
2. Az Egyesület által folytatott, közfeladatok ellátásához kapcsolódó, a       társadalom és az egyén közös szükségleteinek kielégítését elősegítő: 

· érdekérvényesítő,

· közérdekű szolgáltatások szervezését és nyújtását végző,

· rehabilitációt támogató,

· érdekvédelmi,

· a fogyatékossággal kapcsolatos közérdekű, közhasznú információkat nyújtó 
tevékenységre a jelen Alapszabályi rendelkezések elfogadásának időpontjában hatályos, következő jogszabályok adnak az Egyesület számára felhatalmazást:

a.) Magyarország Alaptörvénye

hitvallás „valljuk, hogy az emberi lét alapja a méltóság.”

„valljuk, az elesettek és a szegények megsegítésének kötelességét.”

b.) A fogyatékos személyek jogairól és esélyegyenlőségük biztosításáról szóló 1998. évi XXVI. Törvény

1. § 

- I. fejezet, Alapelvek  2.§ (1) (4) bekezdés, 3.§

- I. Fejezet Értelmező rendelkezések 4.§ a), b), c) pontjai, 

- III. Fejezet 12.§ (3) pont.

- IV. Fejezet 19.§,

- VII. Fejezet 26. §

c.) Az Országos Fogyatékos ügyi programról szóló 15/2015. OGY. Határozat:

d.) Az egyenlő bánásmódról és az esélyegyenlőség előmozdításáról szóló 2003. évi CXXV. Törvény:

1.§

4.§ f) és h.)pontja

5. § c.) és d.) pontja,

8. § g.) pontja,

és 18. §-a.

e.) A fogyatékos személyek jogairól szóló ENSZ egyezmény és jegyzőkönyv kihirdetéséről szóló 2007. évi XCII. Törvény:

1.cikk, 3. cikk, 4. cikk 1/a,b,c,e,h és i pontjai, 4. cikk 3. pontja, 6. cikk, 8. cikk, 9.cikk, 10. cikk, 19. cikk, 20. cikk, 21. cikk a,c és d pontja, 24. cikk 1/a és 1/b pontja, 26.. cikk 1/b pontja, 27. cikk 1/d pontja, 28. cikk 1/c. pontja, 29. cikk b. pontja, 30. cikk 1,2 és 3 pontja, 5/c, d, e pontja, 32.cikk 1/b és 1/c pontja, 33. cikk 3 pontja.

f.) A fogyasztóvédelemről szóló 1997. évi CIV.Törvény:

       38. § (1) bekezdése, 39. § (1) bekezdése, 45. § (1) bekezdésig.

g.) Az Egyesület, mint a MEOSZ tagszervezete részt vesz a súlyos mozgáskorlátozott személyek közlekedési kedvezményeiről szóló 102/2011. (VI. 29.) Korm. rendelet 2. § e.) pontjában, az éves támogatási keretszám meghatározására vonatkozó, a MEOSZ számára jogként, illetve kötelezettségként meghatározott egyetértési jog gyakorlását elősegítő közösségi álláspont kialakításában.
h.) Az Egyesület, mint a MEOSZ tagszervezete részt vesz a súlyos mozgáskorlátozott személyek közlekedési kedvezményeiről szóló  102/2011. (VI. 29.) Korm. rendelet 8. § (3) bekezdés a.)  pontjában , az éves támogatási sorrend meghatározására jogosult bizottságban, a MEOSZ számára jogként, illetve kötelezettségként meghatározott döntési jog gyakorlását elősegítő közösségi álláspont kialakításában, illetve a MEOSZ elnöke által meghatalmazott egyesületi képviselő biztosításában

3. E cél érdekében az Egyesület az alábbi konkrét közhasznú tevékenységeket végzi, amelyek az alábbiakban ezzel összefüggésben említett közfeladatok teljesítését közvetlenül vagy közvetve szolgálja:

· a működési területén felméri a mozgáskorlátozottak helyzetét;

· figyelemmel kíséri a mozgáskorlátozottak társadalmi beilleszkedését szolgáló állami, társadalmi tevékenységek irányait;

· tagjai részére anyagi támogatást, kedvezményes szolgáltatásokat szervez;

· törekszik a mozgássérültek aktivizálására, segíti nevelésüket, munkaképességük fejlesztését, munkába állásukat, művelődésüket, szórakozásukat, társas emberi kapcsolatok létrehozását, stb.;
· célja megvalósítása, gazdasági feltételeinek biztosítása érdekében, gazdasági-vállalkozási tevékenységet is folytathat;
· külön felhatalmazás alapján részt vesz állami, szociális, rehabilitációs feladatok megoldásában;

· tagjai társadalmi beilleszkedése érdekében formálja a közvéleményt;

· együttműködik a mozgáskorlátozott és más egészségkárosodott emberek hazai és külföldi szervezeteivel, mindazon állami, önkormányzati és társadalmi szervezetekkel, amelyek tevékenysége az egészségkárosodott emberek társadalmi esélyegyenlőségét, szükségleteik kielégítését szolgálja. A munkához ezen szervezetek támogatását kéri;

· teljesíti és gyakorolja a MEOSZ tagjaként a tagsággal együtt járó jogokat és kötelezettségeket.
· együttműködik a súlyosan mozgásfogyatékossá váló emberek esetében a mozgásszervi gyógyító és rehabilitációs intézmények vezetőivel és a szakmai személyzetével, a legfrissebb tudományos és kezelési eredmények megismertetése, az ezekhez való hozzáférésre vonatkozó információk terjesztésével.

· érdekérvényesítő eszközök és az átélésen alapuló szakértelem, továbbá a szakmai tapasztalatok felhasználásával elismertetni és elfogadtatni igyekszik a sorstársak rehabilitációjához elengedhetetlenül szükséges gyógyszerek, segédeszközök és életvitelt segítő eszközök, különös tekintettel, a súlyosan mozgásfogyatékossá váló emberek megfelelő gyógyászati segédeszközzel való ellátásának, társadalombiztosítási rendszer által történő támogatását.

· olyan közérdekű és közhasznú szociális, egészségmegőrző, betegségmegelőző, egészséget helyreállító, ismeretterjesztő, tanácsadó közfeladatokat és szolgáltatásokat lát el, illetve ilyen szolgáltatásokhoz való hozzáférést segíti elő, amelyek az állami, önkormányzati és társadalombiztosítási rendszerek esetleges hiányait pótolják, vagy azokat kiegészítik.

· az Egyesület a közérdekű, közhasznú feladatainak ellátása érdekében intézményeket, nonprofit közhasznú gazdasági társaságokat, illetve alapítványokat hozhat létre. Az ilyen szervezetek létrehozására vonatkozó javaslatot a vezetőség előterjesztése alapján a küldöttgyűlés hagyhatja jóvá.

· hatékonyan közreműködik a betegség, baleset, vagy egyéb ok következtében tartósan fogyatékossá váló emberek egészségügyi, képzési, átképzési, foglalkoztatási és szociális rehabilitációjának elősegítésében, a sorstársi tanácsadás, az információ szolgáltatás, a közösségi rendezvények, kulturális, művészeti, szabadidősport, szabadidős programok, kiadványok, tanácskozások készítésében.
· érdekérvényesítő, érdekvédelmi közfeladatokat lát el a tartósan, súlyosan fogyatékossá váló emberek és családjaik számára országos és helyi önkormányzati szinteken egyaránt. 
A fogyatékos személyek rehabilitációjának megvalósulása érdekében az alábbi szolgáltatásokat nyújtja: rehabilitációs program, segédeszköz/ segédeszköz-ellátás fejlesztés, a szolgáltatást nyújtó szervezetekkel és az általuk nyújtott rehabilitációs szolgáltatásokkal kapcsolatos adatok, információk gyűjtése a fogyatékos személyek, családtagjaik, segítőik tájékoztatása érdekében (A fogyatékos személyek jogairól és esélyegyenlőségük biztosításáról szóló 1998. évi XXVI. Törvény 21.§ a-g.) pontjai)  (módosítva 2014.03.10. napján)
Fogyatékos személyek életvezetési képességének kialakítása, illetve helyreállítása (1993. évi III. tv. a szociális igazgatásról és szociális ellátásokról)
5. Az Egyesület a II/2. pontban írt feladatokat működésének személyi, tárgyi feltételeinek függvényében, a mozgásfogyatékos emberek sajátos szükségleteinek figyelembe vételével, fokozatosan valósítja meg.
III. AZ EGYESÜLET TAGJAI
1. Az  Egyesületi tagság formái:

a) rendes tagság,,

b) pártoló tagság.

2. Az egyesület  rendes tagja - önkéntes belépéssel -  lehet az a büntetlen előéletű mozgáskorlátozott  (természetes személy), aki a belépési nyilatkozatban az  Egyesület Alapszabályát elfogadja, és a tagsági viszonyból származó kötelezettségek teljesítését vállalja.

3. Az egyesület  tagjává válást a jelölt a megfelelően kitöltött és aláírt belépési nyilatkozat benyújtásával kérelmezheti. A belépési nyilatkozatot az   egyesület elnökének  (megbízottjának) kell benyújtani. A tagfelvételről az Egyesület Vezetősége dönt. A tagsági viszony a tagfelvétel mellett szóló döntés meghozatalának napján keletkezik.
4. Az egyesület rendes tagjait egyenlő jogok illetik meg, jogaikat és kötelességeiket a tagok személyes aktivitás útján, vagy  képviselőjük által gyakorolják. Ez vonatkozik a csoportgyűlésen részvételre és ott a szavazati jog gyakorlására is. Képviselő lehet teljes cselekvőképességgel nem rendelkező személy törvényes képviselője, gyámja vagy gondnoka, cselekvőképes személy meghatalmazottja,  A meghatalmazást közokiratba vagy teljes bizonyító erejű magánokiratba kell foglalni. A tag képviselője  egyesületi  tisztségre, küldöttnek nem választható meg. A rendes tagok jogaikat az Egyesület Küldöttgyűlésében csoportgyűléseken válsztott küldötteik útján gyakorolják.
5. Az egyesület  rendes tagjainak jogai:

a)
Részesülhetnek az  egyesületnek a tagok számára nyújtott szolgáltatásaiból.

b) csoportgyűlésen szavazati, tanácskozási, felszólalási, egyébként észrevételezési, javaslattételi, választó joggal rendelkeznek.  Küldöttgyűlésben jogaikat választott küldötteik útján gyakorolják.

c)
Kizáró ok  (vagy összeférhetetlenségi ok) hiányában az  egyesület bármely tisztségére és küldöttnek megválaszthatók.

d)
Az egyesület tagjai bármely  egyesületi szerv vagy tisztségviselő jogszabályba vagy alapszabályba ütköző határozatának megsemmisítése iránt keresetet terjeszthetnek elő ( 30 napon belül ( a Bíróságnál.

e)
Az egyesület tagja, ha mozgássérültsége akadályozza, hogy a csoportgyűlésen részt vegyen, a csoportgyűlés tárgysorozatán szereplő napirendi pontokkal kapcsolatos észrevételeit és javaslatait a területi megbízottnál az ülés időpontjáig írásban is megteheti. Véleményét a gyűlésen ismertetni kell. 

f)
Az egyesület  természetes személy tagjai –legkevesebb 15 fő- lakókörzetükben, az egyesületi  célok megvalósítása érdekében, az egyesület Vezetőségének jóváhagyásával  helyi csoportot hozhatnak létre. 

g)
A Küldöttgyűlésben a tagok jogaikat a helyi csoport gyűlés által megválasztott küldötteik által gyakorolják.

h) A testületi szervek vezetőitől, valamint a tisztségviselőktől tájékoztatást kaphatnak.

6. Az egyesület  rendes tagjainak kötelességei:
a) kötelesek megtartani az Alapszabály  és egyéb egyesületi szabályzatok rendelkezéseit, illetőleg az egyesület szerveinek határozatait;

b) kötelesek teljesíteni az  egyesület tevékenységével kapcsolatosan önként elvállalt feladataikat, és tőlük elvárható módon elősegíteni az  egyesület tevékenységét;

 c) kötelesek a Küldöttgyűlés által meghatározott évi 1500 forint összegű    tagdíjat  befizetni az Egyesület pénztárába vagy számlájára egy összegben a tárgyév  - legkésőbb  -  július hó utolsó napjáig. 

  d Az egyesület tagja nem veszélyeztetheti az egyesület céljának megvalósítását és az egyesület tevékenységét.

7.
 Az  egyesület   pártoló tagjai:
 
 a)   Pártoló tag lehet az a természetes személy egyesület, illetve civil vagy gazdálkodó szervezet, aki, amely készségét fejezi ki az  egyesület tevékenységének rendszeres támogatására.

 b) A pártoló tagok felvételéről az 
Vezetőség dönt, az  egyesület elnökéhez (megbízottjához) benyújtott kérelem alapján. A jogi személy pártoló tag jogait képviselője útján gyakorolja.

 c) A pártoló tag, illetve képviselője részt vehet az  egyesület tevékenységében,  a testületi ülésein tanácskozási joggal, nincs szavazati joga, tisztség viselésére, küldöttnek nem választható.

 d) A pártoló tag köteles a belépési nyilatkozatban vállalt anyagi-pénzügyi vagy egyéb támogatást nyújtani az  Egyesület számára a vállalt határidőben, illetve szükség szerint. 

8.  Tagsági jogait csak az az egyesületi tag gyakorolhatja, aki tagsági kötelezettségeit teljesíti.

 9. A rendes tagsági viszony megszűnik:
    a)  a tag halálával, jogi személy pártoló tag megszűnésével, a halál napjával, a megszűnt szervezet bírósági nyilvántartásból való jogerős törlésének napjával;

b)  a tag kilépésével, annak írásbeli bejelentése dátumával; 
    c) a tag kizárásával, a kizárást kimondó küldöttgyűlési határozat Bíróság előtti megtámadási határideje lejártával;

    d) a tagsági viszony  egyesület által történő felmondásával, a felmondást kimondó vezetőségi határozat bíróság előtti megtámadhatósága határidejének lejártával.

    e)  A kilépési szándékot a Vezetőséghez kell írásban bejelenteni. A tag     tagsági           jogviszonyát az  Egyesület képviselőjéhez intézett írásbeli nyilatkozattal bármikor, indokolás nélkül megszüntetheti.

    f) A jogszabályt, az alapszabályt vagy az  egyesületi határozatot sértő vagy az  egyesület céljával összeegyezhetetlen tagi magatartás esetén  az egyesület  tagját bármely tag indokolt írásbeli kezdeményezésére a Küldöttgyűlés az Etikai  Bizottság javaslatára kizárhatja a tagok sorából. A   EB  a kizárási javaslattal érintett  egyesületi tagot köteles meghallgatni,      a kizárás mellett és ellen szóló érveket, bizonyítékokat összegyűjteni, minderről jegyzőkönyvet felvenni. A kizárásról a Küldöttgyűlés dönt .  Döntése meghozatala előtt a Küldöttgyűlés az érintettet meghallgatja. A kizárásról szóló indokolással ellátott döntést a taggal 8 napon belül indokolással együtt írásban kell közölni. A döntés ellen a tag 30 napon belül keresettel a Bírósághoz fordulhat. A kizárásról szóló döntésének jogerőre emelkedéséig az érintett személy tagsági jogait nem gyakorolhatja.

A tag kizárása ügyében folyó eljárásban készült jegyzőkönyvet az EB elnöke,vagy megbízott tagja, az eljárás alá vont személy és a jegyzőkönyvvezető írja alá.
g) Ha a tag a tagsági feltételeknek már nem felel meg, a tagsági viszonyt az egyesület  írásban felmondhatja vezetőségi határozattal, és a tagot a tagnyilvántartásból törölheti.
h) A pártoló tagsági viszony megszűnésére az előző a.), b.), c.), d.) pontok értelemszerűen irányadók azzal, hogy a felajánlott támogatás 1 éven át, felszólítás ellenére történő elmulasztása esetén a Vezetőség a pártoló tagsági viszonyt felmondhatja-

10. Az egyesület tagjairól –elkülönítve a rendes és pártoló tagokat- elektronikus nyilvántartást vezet az adatvédelem szabályainak megtartásával.
Az egyesületi tagok listája ezen Alapszabály mellékletét képezi.

IV. AZ EGYESÜLET SZERVEI, TISZTSÉGVISELŐI
1. Az egyesület  szervei

     Döntéshozó szerv: 

A) Küldöttgyűlés

      Ügyvezető szerv:


B) a Vezetőség
      Az egyesület   egyéb szervei

:


C) Felügyelő Bizottság (FB)


D) Etikai  Bizottság (EB)

E) A helyi csoportok
F)  Szakfeladatokat ellátó csoportok
 2 Az Egyesület tisztségviselői:
  Vezető tisztségviselők (a Vezetőség tagjai):

a. Elnök

b. Titkár

c. Gazdasági felelős

d. Pénztáros

e. Kultúrfelelős
Tisztségviselők:
f. FB elnöke és tagjai

g. EB elnöke és tagjai

3. A vezető tisztségviselői és tisztségviselői megbízás  a Küldöttgyűlés általi megválasztással és annak  írásbeli elfogadásával jön létre, az elfogadásról szóló írásbeli nyilatkozat keltének napjával.
     4.  Megszűnik a vezető tisztségviselői megbízatás:

a) határozott idejű megbízatás esetén a megbízás időtartamának lejártával az adott napon;

b) megszüntető feltételhez kötött megbízatás esetén a feltétel    bekövetkezésével azon a napon, amikor a Vezetőség a feltétel bekövetkeztét határozatban rögzítette;

c) visszahívással azon a napon, amikor a visszahívást tartalmazó határozat bíróságon megtámadási   határidő lejárt, vagy a Bíróság döntése jogerőssé vált;

d) lemondással , a lemondás írásbeli bejelentésének dátumát követő 60.napon; 
e) a vezető tisztségviselő halálával, a halottti anyakönyvi kivonatban írt halál időpontjában;

f) a vezető tisztségviselő cselekvőképességének a tevékenysége ellátásához    szükséges körben történő korlátozásával azon a napon, amikor a Vezetőség e tény tudomására jutását határozatban rögzíti;

g) a vezető tisztségviselővel szembeni kizáró vagy összeférhetetlenségi ok bekövetkeztével azon a napon, amikor a Vezetőség az ok tudomására jutását határozatban rögzítette.
       5. A vezető tisztségviselő tisztségéről bármikor lemondhat a elnökhöz intézett írásbeli nyilatkozattal, azonban ha az egyesület  működőképessége ezt megkívánja, a lemondás csak annak bejelentésétől számított hatvanadik napon válik hatályossá, kivéve, ha a döntéshozó szerv az új vezető tisztségviselő megválasztásáról már ezt megelőzően gondoskodott. A lemondás hatálybalépésének pontos időpontját a Vezetőség határozattal  megállapítja. A lemondás hatályossá válásáig a vezető tisztségviselő a halaszthatatlan döntések meghozatalában, illetve az ilyen intézkedések megtételében köteles részt venni.

 6.A Tisztségviselő visszahívására vonatkozó eljárást az EB folytatja le. Az egyesület céljait, jó hírét veszélyeztető, vagy a személyében rejlő összeférhetetlenséget felhívásra meg nem szüntető tisztségviselővel  szemben. Az EB az érintett tisztségviselőt meghallgatja, érveit fogadja, a visszahívás mellett és ellen szóló tényeket, nyilatkozatokat összegyűjti, mérlegeli. A meghallgatásról jegyzőkönyv készítendő, amelyet a meghallgatást vezető személy, a jegyzőkönyvvezető és a meghallgatott ír alá. A meghallgatás eredményeként az EB vagy elutasítja az indítványt vagy az ügyet a Küldöttgyűlés elé terjeszti döntésre.

     7. Az  egyesületi feladatokat a  vezető tisztségviselők közérdekű önkéntes munkások és szükség, valamint lehetőség szerint rész- vagy teljes munkaidőben foglalkoztatottak, alkalmazottak, tiszteletdíjasok, továbbá alkalmilag feladatokat vállalók közreműködésével látják el. 

     8. Az egyesületi Egyesület tisztségviselők  egyesületi munkájukat általában anyagi ellenszolgáltatás nélkül kötelesek elvégezni. Szükséges kiadásaik megtérítését az egyesület  pénzeszközeiből igényelhetik a hatályos pénzügyi szabályok szerint. A Küldöttgyűlés az elnök és az elnökhelyettes javára, a helyi szervezetek vezetői, valamint az egyesület valamely tevékenységi körében rendszeresen foglalkoztatott munkatársak, részére tiszteletdíjat,  állapíthat meg, őket munkaviszonyban vagy megbízási szerződéssel alkalmazhatja – az  egyesület vagyoni helyzetének függvényében.

9. Kizáró és összeférhetetlenségi szabályok:

     
 a) Vezető tisztségviselő (Vezetőség tagja) az a nagykorú személy lehet, akinek cselekvőképességét a tevékenysége ellátásához szükséges körben nem korlátozták (Ptk. 3:22.§(1) bek. 


b) Nem lehet vezető tisztségviselő (Vezetőség tagja) az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült. (PTK.3:22.§ (4) bek.)


c) Nem lehet vezető tisztségviselő (Vezetőség tagja) az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató  egyesület vezető tisztségviselője nem lehet. (Ptk. 3:22.§ (5) bek.)


d) A vezető tisztségviselő  ügyvezetői feladatait személyesen köteles ellátni (Ptk.3:22.§ (3) bek.)


 e) Az eltiltást kimondó határozatban megszabott időtartamig nem lehet vezető tisztségviselő (Vezetőség tagja) , akit eltiltottak a vezető tisztségviselői tevékenységtől. (Ptk3:22.§ (6) bek.

         f) Az  egyesület megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt – annak megszűnését megelőző két évben legalább egy évig:

-
amely jogutód nélkül szűnt meg úgy, hogy állami adó és vámhatóságnál nyilvántartott adó és vámtartozását nem egyenlítette ki;

-
amellyel szemben az állami adó és vámhatóság jelentős összegű adóhiányt tárt fel;

-
amellyel szemben az állami adó és vámhatóság üzletzárás intézkedést alkalmazott, vagy üzletzárást helyettesítő bírságot szabott ki; 

-
amelynek adószámát az állami adó és vámhatóság az adózás rendjéről szóló törvény szerint felfüggesztette, vagy törölte.

         g) A döntéshozó szerv (Küldöttgyűlés), valamint az ügyvezető szerv (Vezetőség) határozathozatalában nem vehet részt az a személy, aki vagy akinek közeli hozzátartozója (a Polgári Törvénykönyv 8. könyv 8:1.§ (1) bekezdés  1.pontja szerint)  a határozat alapján: 

       – kötelezettség vagy felelősség alól mentesül, vagy;

– bármilyen más előnyben részesül, illetve a megkötendő jogügyletben  vagy a határozat meghozatalában egyébként érdekelt. (Ectv.38.§ (1) bek.)

Nem minősül előnynek az  Egyesület cél szerinti juttatásai keretében a bárki által megkötés nélkül igénybe vehető, illetve  a tagsági jogviszony alapján az Alapszabály szerint nyújtott nem pénzbeli szolgáltatás,(Ectv. 38.§ (2) bek.

h) A tagok  a döntéshozó szerv ülésén szavazással hozzák meg határozataikat.
i)A határozat meghozatalakor nem szavazhat az:

 ia) akit a határozat kötelezettség vagy felelősség alól mentesít vagy a jogi személy terhére másfajta előnyben részesít;

ib) akivel a határozat szerint szerződést kell kötni;

ic) aki ellen a határozat alapján pert kell indítani;

id) akinek olyan hozzátartozója érdekelt a döntésben, aki a jogi személynek nem az egyesület tagja vagy alapítója;

ie) aki a döntésben érdekelt más szervezettel többségi befolyáson alapuló kapcsolatban áll; vagy

if) aki egyébként személyesen érdekelt a döntésben ( Ptk.3:19.§ (2) bek.).

 j) A vezető tisztségviselő, illetve az ennek jelölt személy köteles valamennyi érintett  szervezetet előzetesen tájékoztatni arról, hogy ilyen tisztséget egyidejűleg más  szervezetnél is betölt ( Ectv.39.§ (2) bek.).

         k) Nem lehet a Felügyelő Bizottság Elnöke, vagy tagja az a személy, aki:
        - vezető tisztségviselői megbízatásból kizárt;

         - az Vezetőség Elnöke Elnökhelyettese vagy tagja;

         - az aki az egyesülettel a megbízásán kívüli más tevékenység kifejtésére, egyéb munkavégzésre irányuló jogviszonyban áll, ha a jogszabály másképp nem rendelkezik;

  - a  szervezet célszerinti juttatásából részesül -  kivéve  a bárki által megkötés nélkül igénybe vehető nem pénzbeli szolgáltatásokat és az  egyesület   tagjának, a tagsági jogviszony alapján nyújtott, az Alapszabálynak megfelelő cél szerinti juttatást;

  - illetve az előzőekben írt személyek hozzátartozója. (Ptk. 8:1.§ 1.pont)

       (Ptk.3:26.§ (2) bek.)

 m)  Az összeférhetetlenségi szabályok alkalmazása során közeli hozzátartónak minősülő személyek körét a 2013. évi V. tv. (Polgári Törvénykönyv 8:1.§ (1) bekezdése) rendelkezései szerint kell meghatározni. (törölt rendelkezés) (módosítva 2014.03.10. napján)
10.
Jegyzőkönyvek, határozatok

  a) Az Egyesület testületeinek üléseiről jegyzőkönyv készítendő. A jegyzőkönyvnek tartalmaznia kell az ülésen történtekre utalást, az elhangzottak lényegét a megnyilatkozó személy megjelölésével, valamint külön sorszámmal ellátva a testület Határozatait.

Az egyes Határozatok mellett feltüntetendő a javaslatot támogatók, és ellenzők száma, lehetőség szerint személye. A jegyzőkönyvet az ülést vezető személy, és a jegyzőkönyvvezető írja alá. A Közgyűlésről készült jegyzőkönyvet két jelenlévő tag hitelesíti. Őket a Közgyűlés bízza meg. 

b)Az Egyesület testületeinek ülésén hozott Határozatokat a jegyzőkönyvből kiemelten a Határozatok Tárában testületenként elkülönítve, külön is nyilván kell tartani (K = Közgyűlés,  V=Vezetőség, FB = Felügyelő Bizottság Cs=Csoportgyűlés). A Határozatokat évente kezdődő, folyamatosan vezetett sorszámmal, törve a határozathozatal évének, hónapjának és napjának megjelölésével kell nyilvántartani. 

A Határozatok Tárából ki kell tűnnie a Határozat tartalmának, személyi és időbeli hatályának, illetve a döntést támogatók, ellenzők és a szavazástól tartózkodók számának. 

c)Azokat a Határozatokat, amelyek rendelkezéseket tartalmaznak egyes személyekre, vagy szervezetekre, az érintettek számára írásban, az átvétel módját, idejét igazoló módon, a rendelkezés meghozatalától számított legkésőbb 8 napon belül az érintettek tudomásra kell hozni az Elnök által.

d) Azokat a Határozatokat, amelyek az érintett emberek, vagy közösségek nagyobb számára rendelkezéseket, ismereteket, tájékoztatásokat tartalmaznak, az Egyesület honlapján, vagy más alkalmas módon, pl. az Egyesület hivatalos helyiségeiben történő kifüggesztéssel, szórólapokon, rendezvényeken nyilvánosságra kell hozni.
A. küldöttgyűlés

1.
A küldöttgyűlés az Egyesület döntéshozó szerve, amelyet a rendes tagok által a helyi szervezetek csoport gyűlései által, a rendes tagok közül egyszerű szótöbbséggel választott (20-20 rendes tag után 1-1, legalább egy) küldöttek alkotnak. A küldött megbízatás megszűnésére a tisztségviselői megbízatás megszűnésére vonatkozó alapszabályi rendelkezéseket megfelelően kell alkalmazni. A rendes tagsági viszony megszűnésével a küldötti megbízatás minden külön cselekmény nélkül megszűnik. A helyi csoport vezetője a megválasztott küldöttnek megbízó levelet állít ki a csoport és a küldött megnevezésével (lakcímével). A küldöttek megbízó levelük felmutatásával regisztrálnak a Küldöttgyűlés megkezdése előtt a Vezetőség által e feladatra felkért személyeknél. A küldött megbízatás megszűnése esetén annak kiállítója a megbízó levelet visszavonja.
2.
A küldöttgyűlés az Egyesületet érintő minden kérdésben jogosult dönteni. (módosítva 2014.03.10. napján)
 3. 
A Küldöttgyűlés kizárólagos hatáskörébe tartozik:
a)
Az  egyesület Alapszabályának elfogadása és módosítása,  a  jelen lévő szavazati joggal rendelkezők (küldöttek) háromnegyedes szavazat többségével.

b)
 A Küldöttgyűlés kizárólagos hatáskörébe tartozik:

      az Egyesület Elnökének és a Vezetőség további  tagjainak, 5 évre történő megválasztása, visszahívása, esetleges díjazásuk meghatározása. 

c)
Az  egyesület megszűnésének, más  egyesülettel való egyesülésének, beolvadásának kimondása az összes szavazati joggal rendelkezők (küldöttek) háromnegyedes szavazattöbbségével.

d)
 A Küldöttgyűlés kizárólagos hatáskörébe tartozik: a Vezetőség,   beszámolójának megtárgyalása és elfogadása.

e)
Az  egyesület éves költségvetésének, gazdasági beszámolójának ( mérleg, eredmény levezetés, kiegészítő melléklet, közhasznúsági melléklet)  elfogadása egyszerű szavazat többséggel.

f)
A Mozgáskorlátozottak  Egyesületeinek Országos Szövetségéhez való csatlakozás, illetve abból való kiválás kimondása, kétharmados többséggel.

g) Az általa választott tisztségviselő visszahívási ügyében határozathozatal,  egyesület tagjának kizárása az  Etikai Bizottság indítványa alapján.

h)
Gazdálkodási-vállalkozási tevékenység elindítása, intézmény, alapítvány alapítása, a  megszüntetésre vonatkozásra vonatkozó döntés meghozatala.

g) A vezetőségi tag visszahívási ügyében határozathozatal,  egyesület tagjának kizárása az EB indítványa alapján. 

i)   Vezető tisztségviselő tekintetében munkáltatói jogok gyakorlása, ha a vezető tisztségviselő az  egyesülettel munkaviszonyban áll.

  j)  Olyan szerződés megkötésének jóváhagyása, amelyet  az  egyesület saját tagjával, vezető tisztségviselőjével, vagy ezek hozzátartozójával köt. Az  egyesület  hirdetési, reklám, illetve közvetítési jogokkal kapcsolatosan egy évnél hosszabb időre szerződést csak a döntéshozó szerv külön felhatalmazása alapján köthet.

       k) Jelenlegi és korábbi  egyesületi tagok, vezető tisztségviselők,  vagy más  egyesületi szervek egyesület tagjaival szemben kártérítési igények érvényesítéséről való döntés. 

        l) Választott könyvvizsgáló megválasztása, díjazásának megállapítása.

        m)Döntés végelszámolási eljárás kezdeményezéséről, a végelszámoló    kijelölése.

         n) Döntés mindazokban az ügyekben, amelyeket jogszabály vagy az alapszabály kizárólagos hatáskörbe utal, illetve amelyben a döntést magának fenntartotta.

4.
Az  Egyesület Küldöttgyűlését legalább évente egyszer össze kell hívni, a mérleg, az éves  beszámoló  bírósági letétbe helyezésének jogszabályban előírt végső időpontját megelőzően (május 31.).

5.  Rendkívüli Küldöttgyűlést kell összehívni, ha:

(
erre a
 Küldöttgyűlés  határozata szerint szükség van;

(
a Felügyelő Bizottság indítványozza;

(
a tagság  egytizede ( az ok és a cél megjelölésével írásban kéri;

(
a törvényességi ellenőrzést ellátó ügyészség felhívására, illetve a bíróság döntése alapján.

6. Az ügyvezető szerv köteles a Küldöttközgyűlést összehívni a szükséges                  intézkedések megtétele céljából, ha

a) a Szövetség vagyona az esedékes tartozásokat nem fedezi;

b) a Szövetség előreláthatólag nem lesz képes a tartozásokat esedékességkor teljesíteni; vagy

c) a Szövetség céljainak elérése veszélybe került. 

 Az összehívott Küldöttközgyűlésen a tagok kötelesek az összehívásra okot adó körülmény megszüntetése érdekében intézkedést tenni vagy az egyesület megszüntetéséről dönteni.

     7. A Küldöttgyűlést az  egyesület Vezetősége   hívja össze az  egyesület székhelyére vagy ennek kis mérete következtében más alkalmas helyszínre, a napirendet és a határozati javaslatokat tartalmazó meghívónak a Küldöttgyűlés napját legalább 15 nappal megelőző szétküldésével postai, és/vagy elektronikus úton a kiküldést agazoló módon. A meghívót közzé kell tenni az  egyesület honlapján és más alkalmas módon (sajtó, hirdetmény).A rendkívüli Küldöttgyűlés tartásának kezdeményezése esetén a Elnök köteles 15 napon belül a Küldöttgyűlést összehívni. Ha ezt elmulasztja, a Küldöttgyűlést a Felügyelő Bizottság is összehívhatja.

 8. A meghívónak tartalmaznia kell:

a)az  egyesület nevét és székhelyét;

b) az ülés idejének és helyszínének megjelölését

c) az ülés napirendjét;

d)figyelmeztetést a napirend kiegészítésére és a határozatképtelenség következményeire.

9. A napirendet a meghívóban olyan részletességgel kell feltüntetni, hogy a szavazásra jogosultak a tárgyalni kívánt témakörökben álláspontjukat kialakíthassák.

     10. A Küldöttgyűlésre meg kell hívni a küldötteket szavazati joggal, az egyesület tagjait, a Felügyelő Bizottság, az Etikai  Bizottság Elnökét és a Vezetőség tagjait. Tanácskozási joggal a  pártoló tagok, és más személyek is meghívhatók.

 11. A Küldöttgyűlésre szóló meghívó kézbesítésétől vagy közzétételétől számított 5 napon belül a küldöttek és az  egyesület szervei az Elnöktől a napirend kiegészítését kérhetik a kiegészítés indokolásával.

A kérelem tárgyában a Elnök dönt. Ha nem dönt vagy a kérelmet elutasítja, a Küldöttgyűlés a napirend elfogadását megelőzően külön dönt a napirend kiegészítése tárgyában. A Küldöttgyűlésen a szabályszerűen közölt napirenden szereplő kérdésben hozható határozat, kivéve, ha valamennyi részvételre jogosult jelen van és a napirenden nem szereplő kérdés tárgyalásához egyhangúlag hozzájárul.

      12. A Küldöttgyűlés ülései  nyilvánosak. A nyilvánosság csak jogszabályi rendelkezés alapján zárható ki. 

      A Küldöttgyűlés akkor határozatképes, ha a Küldöttgyűlésen a leadható szavazatok  több, mint  felét képviselő szavazásra jogosult részt vesz – minősített szavazattöbbségű határozathozatal szükségessége esetén a minősített többségnek megfelelő számú küldött- és még egy küldött jelen van. Ha a Küldöttgyűlésen a küldöttek a határozatképességhez szükséges számban nem jelennek meg,  az ülést el kell halasztani és új időpontra kell összehívni. Az így megismételt Küldöttgyűlés az eredeti napirendi pontok tekintetében a megjelentek létszámára tekintet nélkül határozatképes, kivéve a minősített többségű döntést igénylő kérdéseket. Az eredeti naptól eltérő napra kitűzött megismételt Küldöttgyűlésre új meghívót kell kiküldeni. Erre az első Küldöttgyűlés meghívójában a meghívottakat figyelmeztetni kell.

      13. A Küldöttgyűlést az  Elnök vezeti ( levezető elnök). A Küldöttgyűlés határozatait általában nyílt szavazással, egyszerű szótöbbséggel hozza. Így történik a gazdasági beszámoló (mérleg, eredmény levezetés, kiegészítő melléklet, közhasznúsági melléklet),  elfogadása is. Szavazategyenlőség esetén meg kell állapítani, hogy döntés  nem született. A Küldöttgyűlésen megjelent küldöttek  háromnegyedes többségének egybehangzó akaratnyilvánítása szükséges az Alapszabály elfogadásához, módosításához. Az összes   szavazati jogú küldött legalább háromnegyedének jelenléte és igenlő szavazata szükséges az  Egyesület megszűnésének,  beolvadásának kimondásához. A határozatképességet minden szavazás előtt meg kell vizsgálni.

      Ha egy küldött valamely ügyben nem szavazhat, őt az adott határozat meghozatalánál a határozatképesség megállapítása során figyelmen kívül kell hagyni.

 14. A Küldöttgyűlésen a  küldöttek szavazással hozzák meg a   határozatokat.

       A Küldöttgyűlés minden tagjának egy szavazata van. Szavazni csak személyesen lehet.

 15. A határozat meghozatalakor nem szavazhat az,

    a) akit a határozat kötelezettség vagy felelősség alól mentesít vagy az          Egyesület terhére másfajta előnyben részesít;

b) akivel a határozat szerint szerződést kell kötni;

c) aki ellen a határozat alapján pert kell indítani;

    d) akinek olyan hozzátartozója érdekelt a döntésben, aki az    Egyesületnek nem tagja;

    e) aki a döntésben érdekelt más szervezettel többségi befolyáson alapuló kapcsolatban áll; vagy
f) aki egyébként személyesen érdekelt a döntésben.

16. A Küldöttgyűlés küldöttei határozatukat a határozatképesség megállapításánál figyelembe vett szavazatok többségével hozzák meg. Aki a szavazásból kizárt, azt a személyt az adott határozat hozatalánál a határozatképesség megállapításánál figyelmen kívül kell hagyni. 

  A  tisztségviselők megválasztása titkos szavazással történik. 

  17.A Küldöttgyűlésről készült jegyzőkönyvet a levezető elnök (Elnök), a jegyzőkönyvvezető és a Küldöttgyűlés által  megválasztott két (szavazati jogú) küldött hitelesítőként írja alá. A jegyzőkönyvvezetésre és a határozatok közlésére a IV/10. pontban írtakat kell alkalmazni. 
  18. A Jelölő Bizottság  Elnökének és két tagjának a megválasztása a Vezetőség  javaslatára a tisztújító Küldöttgyűlést megelőző Küldöttgyűlésen történik. A Jelölő Bizottság a tisztségviselőkre vonatkozó javaslatát  az  Egyesületi tagok véleményének ismeretében teszi meg a tisztújító Küldöttgyűlésen. A Jelölő Bizottság két Küldöttgyűlés közötti időben javaslataival támogatja a Vezetőség személyi munkáját.

  19.  A Jelölő Bizottság, a jelölési eljárás során lehetőség szerint, a következő 

          feltételeknek megfelelő személyeket jelöli tisztségre: 

–   rátermettség;

–   valamely helyi csoportjának, ajánlása;

–  a jelölt személy nyilatkozatának rendelkezésre állása a feladat vállalásáról;

–
nem áll fenn a jelen Alapszabályban meghatározott kizáró vagy összeférhetetlenségi ok a jelölt személyére vonatkozóan.

 20. Amennyiben  a Jelölő Bizottsághoz az előző pontban írt követelményeknek megfelelő, az egyes tisztségekre oly nagy számú javaslat érkezik, amely meghaladja a választható létszám háromszorosát, a Jelölőbizottság a javasolt személyekre nézve tisztségenként sorrendet állíthat fel, azonban  az egész listát a Küldöttgyűlés elé terjeszti. 

 21. A küldöttek a jelölő lista kiegészítését javasolhatják, amely javaslatok elfogadásáról, vagy elvetéséről a Küldöttközgyűlés nyílt szavazással, egyszerű szavazattöbbséggel dönt.

 22.  Csak olyan személyek kerülhetnek jelölő listára, akik elfogadó nyilatkozatot tettek,  önéletrajzot nyújtottak be, és a Küldöttgyűlésen rendelkezésre áll annak a helyi szervezetnek,  a támogató nyilatkozata, amelyikhez a javasolt személy tartozik.

 A jelölőlistát a Küldöttgyűlés  nyílt szavazással, egyszerű szavazattöbbséggel fogadja el.

  23. titkos szavazás során működő szavazatszámláló bizottság Elnökét és két tagját az  Egyesület Vezetősége kéri fel, és a megbízatást a Küldöttgyűlés elé terjeszti jóváhagyásra.  A szavazatszámláló bizottság feladata a titkosan leadott szavazatok összeszámlálása és az eredményről jelentés tétele a Küldöttgyűlésnek.

b. az egyesület vezetősége

1.
Az Egyesület vezetősége az Egyesület ügyvezető szerve. Két küldött gyűlés közötti időben határoz mindazokban az egyesületet érintő kérdésekben, amelyek nem tartoznak a küldöttgyűlés kizárólagos hatáskörébe.

A vezetőség 5 tagú a küldöttgyűlésnek tartozik felelősséggel és beszámolási kötelezettséggel.

2.
A vezetőség tagjai (vezető tisztségviselők):

· Elnök

· Titkár

· Gazdasági felelős

· Pénztáros

· Kultúrfelelős

/Szakfeladatokat ellátó munkacsoport vezetője, illetve megbízottja, az EB. FB.- vezetői tanácskozási joggal vehetnek részt a vezetőség munkájában./

3. A vezetőség hatáskörébe tartozik különösen:

a)
Két Küldöttgyűlés közötti időben az  egyesületi munka érdekében szükséges  döntések meghozatala, az  egyesületi vagyon kezelése.
      b)Az Egyesület Működési Szabályzatának elfogadása, ha annak szükségét látja.

c)A munkából kimaradt vezetőségi tagok helyére alkalmas személyek megbízása a következő küldöttgyűlésig, szavazati jog nélkül.

d)Az Egyesület éves munkatervének, költségvetésének, zárszámadásnak elkészítése, , a közhasznúsági melléklet előzetes megtárgyalása a Küldöttgyűlés elé terjesztésre. (módosítva 2014. május 14. napján)
e)A Etikai Bizottság indítványa alapján a vezetőség tagjának felfüggesztése Ez ügyben, ha kizárás lehetősége merül fel. /a határozathozatalban az érintett vehet részt./

  f) A MEOSZ vagy valamely szerve határozatának, felkérésének mérlegelése, a      végrehajtásának megszervezése.

   g) A külső szervek felé terjesztendő beszámoló, javaslat, , stb. megtárgyalása, elfogadása.

    h) A küldöttgyűlés elé terjesztendő kérések, javaslatok megvitatása, a határozatok végrehajtásának megszervezése, ellenőrzése, tisztségviselők beszámoltatása.

 i) Döntés a megelőző eredménytelen felhívást követően  tagok tagsági viszonyának felmondásáról és törléséről. Tagdíjfizetés alóli mentesség megállapítása a Küldöttgyűlés által meghatározott feltételek megléte esetén.

i) Döntés: alkalmazottak munkába állásáról, munkaviszonyok megszüntetéséről, béréről, jutalmazásáról.
j) Döntés minden olyan ügyben, amely nem tartozik a küldöttgyűlés kizárólagos hatáskörébe.
         l)   Döntés a tagok és pártoló tagok felvételéről.

     m) Feladata, hogy figyelemmel kísérje az  egyesület közhasznú minősítése feltételeit, a működő- és fizetőképességet, és ha ezeket veszélyeztetve látja,  megtartásuk érdekében a szükséges döntéseket meghozza, ideértve rendkívüli Küldöttgyűlés összehívását is;

4. A vezetőség munkáját éves munkaterv alapján végzi. Üléseit évente kétszer,  azon belül félévenként egy-egy alkalommal tartja. (módosítva 2014. május 14. napján)
 5. Rendkívüli vezetőség ülést kell összehívni, ha:

a. Az  elnök szerint erre szükség van,

b. A vezetőség két tagja, a cél megjelölésével írásban kéri,

c. Az EB indítványozza.

6. A vezetőségi ülést az elnök hívja össze, magatartásának feltételeiről a titkár gondoskodik. A vezetőség ülései nyilvánosak. A napirendet az ülést megelőzően 8 nappal kézbesíteni kell.

7. A vezetőségi ülés határozatképes, ha a vezetőségből legalább három fő jelen van. Amennyiben kevesebben jelennek meg, akkor 15 napon belül, azonos napirenddel új vezetőségi ülést kell összehívni.

8. A vezetőségi ülés határozatait nyílt szavazással hozza, egyszerű szótöbbséggel. Szavazategyenlőség esetén a javaslat elutasítottnak minősül. Az ülésről jegyzőkönyv készül, amelyet az elnök, a jegyzőkönyvvezető és az ülésen jelenlévő vezetőségi tagok írnak alá. A jegyzőkönyvvezetésre és a határozatok közlésére a IV/10. pontban írtakat kell alkalmazni.
 9. A Vezetőség a végzett munkáról köteles a küldöttgyűlésnek beszámolni.

10. A vezetőség az egyesület működéséről valamint beszámolóiról a tagságot a félévenként kiküldött tájékoztatóiban értesíti. A jegyzőkönyveket, az éves gazdasági beszámolót és a közhasznúsági mellékletet az irodában bárki megtekintheti. E dokumentumokat köteles honlapján nyilvánosságra hozni, az adatvédelmi szabályok tiszteletben tartásával.
c. a felügyelő bizottság (FB)

1.  Ha az  Egyesületi tagok száma a száz főt meghaladja, vagy éves bevétele eléri az ötven millió forintot,  a Küldöttgyűlés köteles Felügyelő Bizottságot  választani. Az  Egyesület Felügyelő szerve az Felügyelő Bizottság, amely a Küldöttgyűlés által 5 évre választott elnökből és 2 tagból áll, a Küldöttgyűlésnek tartozik felelősséggel, általa visszahívható. A Felügyelő Bizottság testületként működik.

      2. Feladata az Egyesület működésének, gazdálkodásának ellenőrzése, gazdálkodási beszámolóinak döntést megelőző megvizsgálása. A Felügyelő Bizottság félévenként egy ülést tart. Üléseit az elnök hívja össze, az ülést megelőző 3 nappal, a napirendet is tartalmazó meghívó megküldésével. 

      3.
A Felügyelő Bizottság döntéseit nyílt szavazással, egyszerű szótöbbséggel hozza.(módosítva 2014. május 14. napján) 
      Határozatképes a Felügyelő Bizottság ülése, ha azon legalább két tag jelen van. Határozatképtelenség esetén a Felügyelő Bizottság ülését ismételten össze kell hívni. A Felügyelő Bizottság döntéseiről a Bizottság elnöke nyilvántartást vezet, amelyből megállapítható a döntéshozók száma, aránya.

     4. A Felügyelő Bizottság tagja az Egyesület, vezető testületeinek (küldöttgyűlés, vezetőségi ülés) ülésén tanácskozási joggal vehet részt.

5.
A Felügyelő Bizottság köteles az intézkedésre jogosult testületeket tájékoztatni és annak összehívását kezdeményezni, ha arról szerez tudomást, hogy:
· a szervezet működése során olyan jogszabályi sértés vagy a szervezet érdekeit súlyosan sértő esemény (mulasztás) történt, amelynek megszűntetése vagy következményeinek elhárítása, illetve enyhítése az intézkedésre jogosult szerv döntését teszi szükségessé;

· a vezető tisztségviselők felelősségét megalapozó tény merül fel.

6. Az intézkedésre jogosult testület (vezető szervezet) a Felügyelő Bizottság indítványára – annak meglététől számított 30 napon belül – össze kell hívni. E határidő eredménytelen letelte után a testület (vezető szerv) összehívására a Felügyelő Bizottság jogosult.

7.  Ha az arra jogosult testület szerv a törvényes működés helyreállítása érdekében szükséges intézkedéseket nem teszi meg, a Felügyelő Bizottság köteles haladéktalanul értesíteni a törvényességi felügyeletet ellátó szervet (ügyészség).

8. A Felügyelő Bizottság (FB) köteles az Elnökség éves gazdasági,  beszámolóit, azok mellékleteit (a közhasznúság követelményeinek meglétét), a Küldöttgyűlés elé szánt előterjesztéseket,   valamint az  Egyesület tevékenységének egészét évente legalább egy alkalommal megvizsgálni, az eredményről az Elnökséget tájékoztatni és a Küldöttgyűlésnek beszámolni.

 Egyébként a Felügyelő Bizottság, mint testület, éves munkatervben rögzítheti a tárgyév során általa lefolytatandó általános vagy célirányos vizsgálatainak tervét. A munkatervben előirányzott célvizsgálatok lefolytatását a FB Elnöke szervezi meg.

9. Amennyiben az  egyesület, az Elnökség vagy vezető tisztségviselők tevékenységével összefüggésben a Felügyelő Bizottsághoz bejelentés érkezik, e Testület dönt általános vagy célvizsgálat lefolytatásáról.

10. A FB vizsgálatáról jegyzőkönyv készül, amelyben a vizsgálat eredményét, a megállapításokat,  javasolt intézkedéseket is fel kell tüntetni. A jegyzőkönyv az  egyesület Elnökének bemutatandó. Ő a jegyzőkönyvben foglaltakra észrevételt tehet, amelyet vagy záradékként kell a jegyzőkönyvre vezetni, vagy ahhoz mellékelni.

 11. A Felügyelő Bizottság a vizsgálatokhoz az  egyesület költségére külső   szakértőket is igénybe vehet.

12. 
A Felügyelő Bizottság működésének részletes szabályait (ügyrendjét) maga állapítja meg. 
d. ETIKAI bizottság

1.
A Etikai Bizottság a küldöttgyűlés által 5 évre választott elnökből és két tagból áll. A küldöttgyűlésnek tartozik felelősséggel, általa visszahívható.

2.
A Etikai Bizottság feladata: a MEOSZ Etikai Szabályzata megtartásának figyelemmel kísérése az Egyesület munkatársai magatartásában és tevékenységében, a Etikai, kizárási, visszahívási ügyek előkészítése határozathozatal végett- az alapszabály rendelkezéseinek megfelelően- a  küldöttgyűlés elé terjeszteni.

3.
A Etikai Bizottság munkáját a MEOSZ Etikai Szabályzatának alkalmazásával végzi.
4. Etikai eljárást kell tartani Etikai vétség elkövetésének alapos gyanúja esetén. Kizárási eljárást kell tartani a tagsági kötelezettségek megszegése esetében. (módosítva 2014.03.10. napján)
Az Etikai , kizárási, visszahívási eljárás során az eljárás alá vont személy számára lehetővé kell tenni, hogy az érdemi döntés előtt védekezését írásban előterjeszthesse.

Etikai vétség súlyától függően alkalmazható intézkedések: szóbeli figyelmeztetés, írásbeli figyelmeztetés, illetve kizárólag  a Küldöttgyűlés által alkalmazható kizárás.

. A Bizottság eljárásáról jegyzőkönyv készül (IV/10.pont), amelyet a Bizottság tagjai, az eljárás alá vont személy és a jegyzőkönyvvezető ír alá. 
e. az egyesület helyi CSOPORTJAI
1.
Az Egyesület működési területén – nagyobb lakóterületeken, vonzáskörzetben – élő tagok az Egyesület vezetőségének egyetértésével helyi csoportot hozhatnak létre. /Legalább 15 fő./

· Ahol a csoport  működésének személyi és tárgyi feltételei adottak.

· A helyi csoport  feladata, hogy az adott területen megvalósítása az Egyesület feladatit. A helyi csoport  nem önálló jogi személy.

2. A   csoport gyűlése határozza meg a csoport  éves munkatervét és beszámoltatja a helyi vezetőséget.
Hatáskörébe tartozik a helyi vezetőség, az egyesület küldöttgyűlésén képviselő küldöttek 5 évre történő megválasztása. / Legkevesebb 1 és minden rendes 20 tag után 1 küldött./

3.
A helyi vezetőség titkárból, helyettesből és szükség szerint további tagoAkból áll.

4.
A helyi csoport  munkáját a titkár irányítja, a küldöttgyűlés határozatainak és az egyesület vezetőségének döntése alapján. Vezeti a helyi vezetőségi gyűléseket.
Az ellátmány keretei között utalványozási jogot gyakorol.

5.
A helyi csoport  gyűlése által jóváhagyott munkaterv és költésvetés szerint végzik munkájukat, illetve gazdálkodnak.

Ellátmányt az Egyesülettől kapnak. Felhasználásáról a helyi vezetőség köteles a helyi csoport gyűlésnek beszámolni és az Egyesület gazdasági felelősénél elszámolni, aki a küldöttgyűlésen erről a küldötteket tájékoztatja.

6.
A csoportgyűlésre egyebekben a küldöttgyűlésre a helyi vezetőségre, az egyesület vezetőségére vonatkozó alapszabálybeli előírásokat kell értelemszerűen alkalmazni.

 7.
Az Egyesület helyi csoportjai, klubjai nem önálló jogi személyek.

 8.
A helyi csoportok tevékenysége az Egyesület tevékenységének minősül, nem sértheti az Egyesület közhasznú minősítésének feltételeit képző törvényi előírásokat.

f. szakfeladatokat ellátó munkacsoportok

Az egyesület működési területén az egyesület által folytatott szakfeladatokat ellátó személyekből csoportot hozhat létre. Vezetőjük az Egyesület küldöttgyűlésén megválasztott személy..

E csoportok vezetői  a vezetőségi üléseken tanácskozó joggal vehetnek részt.

Megválasztásuk után az Egyesület vezetősége megbízólevelet ad ki e csoportok vezetői részére. Munkájukról a vezetőségnek tartoznak elszámolással, rajta keresztül a küldöttgyűlésnek.

 E csoportok kapcsolódnak a MEOSZ szakirányú tevékenységét ellátó országos munkacsoportjaihoz.

g. az egyesület elnöke

1.
Felelős az Egyesület törvényes és alapszabályszerű működéséért.
· Önállóan ellátja az Egyesület általános vezetését, képviseletét.
· Beszámol az Egyesület tevékenységéről a küldöttgyűlés és az Országos Szövetség  előtt.

· Gondoskodik arról, hogy a Szövetség, a Küldöttgyűlés és a Vezetőség határozatai összhangban legyenek.

· Kapcsolatot tart fenn az Egyesület, valamint politikai, állami, társadalmi és gazdálkodó szervezetek, helyi csoport ek között.

· Az Egyesület nevében felhatalmazásokat adhat.

· A vezetőség felhatalmazása alapján szerződéseket, megállapodásokat köthet.

· Vezeti a testületi üléseket, küldöttgyűlés elé terjeszti a vezetőség javaslatait, beszámolóját.

· Utalványozási jogkört gyakorol önállóan.

· Az Egyesület alkalmazottjai tekintetében munkáltatói jogokat gyakorol.

2. Felelős az  egyesület törvényes és alapszabályszerű működéséért, folyamatosan figyelemmel kíséri az  egyesület közhasznú minősítését eredményező feltételek meglétét, a működőképesség, fizetőképesség alakulását, saját hatáskörben a megtartásuk érdekében szükséges intézkedéseket megteszik, kezdeményezik az Elnökség vagy a Küldöttgyűlés összehívását; 

h. az egyesület titkára
Az elnököt távollétében, vagy akadályoztatása esetén a titkár helyettesíti, ebben az esetben a képviseleti jog gyakorlásának terjedelme: általános, gyakorlásának módja: önálló.
Feladata:

a. Az Egyesület ügyvitelét felelősséggel vezetni.

b. Munkájáról, intézkedéseiről a vezetőségnek beszámol.

c. Gyakorolja  az elnök által  esetileg, konkrétan körülírt átruházott jogköröket.

d. Előkészíti a vezetőség és a küldöttgyűlés írásos anyagát, gondoskodik a jegyzőkönyvek elkészítéséről, a  határozatok közlésének feltételeiről.
e. Biztosítja az Egyesület működéséhez szükséges személyi, tárgyi, ügyviteli, stb. feltételeket.

f. Gondoskodik a MEOSZ-szal, más egyesületekkel, saját helyi csoportjaival  való kapcsolat, információcsere megvalósításáról.

g. Szervezi az egyesület irodájának adminisztrációs munkamegosztását, gördülékeny ügyintézését.

h. Az Egyesület érdekében tárgyal a felettes hatóságokkal, társadalmi, gazdasági csoport ekkel, stb.

i. Összeállítja az Egyesület munkatervét, gondoskodik a végrehajtásáról.

j. Gondoskodik arról, hogy az Egyesület működési rendjére vonatkozó, működésével kapcsolatos iratok, testületi ülések jegyzőkönyvei, a Határozatok Tára, az Egyesület munkaterve, költségvetése és éves gazdasági beszámolója, valamint, éves közhasznúsági melléklete, az egyesület szolgáltatása igénybevétele módjának bármely érdeklődő számára az ügyfélfogadási napokon az Egyesület irodájában megtekinthető legyen, kivéve a zárt ülésen hozott határozatokat és az ott keletkezett jegyzőkönyvi részleteket. Az Egyesület működésével kapcsolatos iratokba az Egyesület titkárával történt előzetes egyeztetés alapján bárki a fent írtakra figyelemmel betekinthet az erre irányuló kérelem beérkezését követő 15 napon belül (módosítva 2014.03.10. napján) (módosítva 2014. május 14. napján)
   l. Az Egyesület által nyújtott támogatások, szolgáltatások, juttatások igénybevételének lehetőségéről és feltételeiről szóló hirdetmény elkészítése és az Egyesület működési területén a polgármesteri hivatalok és települési összekötők közreműködésével történő megismertetése. Az irodavezető e feladatát az egyes helyi csoport ek által nyújtott kedvezmények, juttatások tekintetében az adott helyi csoport  titkára teljesíti.
 Gondoskodik arról, hogy a nyilvánosságra hozandó egyesületi dokumentumok, adatok az Egyesület honlapjára kerüljenek.
i. gazdasági felelős

Ezt a funkciót szakirányú képesítéssel és erkölcsi bizonyítvánnyal rendelkező személy töltheti be.

1.A feladatkörében megszervezi, vezeti, ellenőrzi az Egyesület gazdasági, pénzügyi, vagyonkezelési tevékenységét.

2.Felelős: az Egyesület vagyonáért, a tagdíj befizetések, más juttatások pontos nyilvántartásáért, a Szövetségi díjak pontos befizetésért, az Egyesület pénzének takarékos felhasználásáért.

3.Elkészíti: az Egyesület éves költségvetését, leltárát, pénzügyi beszámolóját, éves beszámolóját, közhasznúsági mellékletét, részt vesz az egyesület gazdasági ügyeinek vitelében, a pénzügyi jogszabályokban megfogalmazott összeférhetetlenségi szabályok betartásával. Ellenőrzi az utalványozásokat. Munkájával a vezetőségnek és a küldöttgyűlésnek tartozik felelősséggel. (módosítva 2014.03.10. napján) (módosítva 2014. május 14. napján)
4. Munkájáért a vezetőség javaslatára tiszteletdíjban részesíthető.

5. Kapcsolatot teremt olyan társadalmi, gazdasági, stb. szervekkel, amelyek által az Egyesület anyagi helyzete javulhat.
v. a EGYESÜLET GAZDÁLKODÁSA
1. Az  egyesület gazdasági - vállalkozási tevékenységet csak közhasznú, illetve Alapszabályában meghatározott alap céljainak elérése érdekében, e célok megvalósulását nem veszélyeztetve folytathat. Eredményét nem oszthatja fel, azt csak közhasznú céljainak fejlesztésére, megvalósítására fordíthatja.

2. A közhasznú  egyesület vezető tisztségviselőit, a támogatót, az önkéntest, valamint e személyek közeli hozzátartozóját – a bárki által megkötés nélkül igénybe vehető szolgáltatások, illetve az  Egyesület által a tagjának a tagsági jogviszony alapján nyújtott,  a létesítő okiratnak megfelelő juttatás kivételével – cél szerinti juttatásban nem részesítheti.

3. Az  egyesület anyagi alapjai
i

   Az  egyesület bevételei lehetnek:

a) Az  egyesület tagsági díjakból származó bevételei.

b) Vállalkozások, gazdálkodó csoport ek és magánszemélyek által nyújtott támogatások, közérdekű adományok  gyűjtését csak megfelelő írásbeli felhatalmazással ellátott személy végezheti az  egyesület számára. Az adomány gyűjtés nem járhat az adományozó zaklatásával, emberi méltóságot, személyiségi jogokat nem sérthet.

c) Az  egyesület által, az alapcélok elérése érdekében rendezett kiállítások, rendezvények, kongresszusok, kiadványok bevételei.

d) A tagoknak és más érintett személyeknek nyújtott alapcélok szerinti szolgáltatásokból, és az  egyesület eszközeinek alapcélok szerinti hasznosításából származó bevételek.

      e) az Európai Unió strukturális alapjából, a Kohéziós Alapból, illetve egyéb közösségi támogatási alapokból származó, támogatás,

      f)- az Európai Unió költségvetéséből, vagy más államtól, nemzetközi csoport től    származó támogatás, 

      g) az államháztartás alrendszereiből közszolgáltatási, vagy egyéb szerződés alapján szerzett bevétel, 

 h) Pályázati, állami költségvetési, illetve költségvetési alrendszerek, pályázati alapok, adójogszabályok (SZJA 1 %) által biztosított forrásokból származó működési, vagy meghatározott célra juttatott támogatások.

  i) Önkormányzatok és más szervezetek által, a működés biztosítására, vagy meghatározott célra nyújtott támogatások.

  j) Az  egyesület által végzett vállalkozási tevékenység bevételei.

4. Az  egyesület kiadásait a jogszabályban előírt beszámolási kötelezettség rendje szerint kell nyilvántartani. Elkülönítve az alapcél szerinti, a közhasznú tevékenység, a gazdasági-vállalkozási tevékenység kiadásait. 

 5. Az  egyesület gazdálkodása

:
a) Az  egyesület tartozásaiért saját vagyonával felel. A tagok – a tagdíjfizetésen túl – az  egyesület tartozásaiért nem tartoznak anyagi felelősséggel. 

b) Az  egyesület gazdálkodási és pénzügyi tevékenységről a hatályos jogszabályi rendelkezéseknek megfelelő, a kettős könyvvitel szabályai szerint kialakított könyveket, és analitikus nyilvántartásokat vezet, továbbá naptári évente, pénzügyi mérleget, eredmény-kimutatást és közhasznúsági mellékletet  készít, jogszabályokban előírt tartalommal., ez utóbbiakat  az előírtak szerint ( május 31. napjáig az Országos Bírósági Hivatalnál) letétbe helyezi, honlapján nyilvánosságra hozza, és az előírt ideig ott tartja (2 év).

c) Az  egyesület működésének biztosítása érdekében alkalmazottakat foglalkoztathat, szakértőt, vállalkozót bízhat meg. 

d) Az  egyesület a hatályos számviteli törvény, a civil szervezetek gazdasági tevékenységéről szóló jogszabály, a közhasznú szervezetekről szóló törvény, illetve egyéb, a gazdálkodó szervezetekre  vonatkozó hatályos jogszabályok szerint folytatja gazdálkodó tevékenységét.

e) Az  egyesület pénzügyi bevételeinek nyilvántartása érdekében bankszámlát nyit, illetve tart fenn.

f) Az egyesület bankszámlája feletti rendelkezéshez kizárólag a mindenkori elnök és a titkár együttes aláírása szükséges.
g) Az  egyesület befektetési tevékenységet nem folytat, erre tekintettel Befektetési Szabályzatot nem alkot.
VI. AZ  EGYESÜLET ELLENŐRZÉSE, FELÜGYELETE

1.Az egyesület általános felügyeletét a nyilvántartó Bíróság (Törvényszék) látja el.

    2. Az egyesület tekintetében az adóellenőrzést az egyesület székhelye szerint illetékes állami adóhatóság, az államháztartásból származó támogatás felhasználásának ellenőrzését, törvény eltérő rendelkezése hiányában, az állami számvevőszék, az állami vagy önkormányzati költségvetésből, illetve a nemzetközi forrásokból juttatott támogatások felhasználásának ellenőrzését a külön jogszabály szerinti ellenőrzési csoport, a közhasznú működés feletti törvényességi ellenőrzést pedig a reá irányadó szabályok szerint az ügyészség látja el. 

     3. Az egyesületet a székhelye szerint illetékes megyei Törvényszék kérelemre veszi nyilvántartásba, külön kérelemre közhasznúsági nyilvántartásba. 

     4. Ha az egyesület neve, székhelye, illetve törvényes képviselője megváltozik, vagy alapszabálya módosul, ezt a tényt az illetékes Bíróság számára a hatályos jogszabályi rendelkezések szerint be kell jelenteni. A bejelentés az  egyesület elnökének feladata.

     5.  Ha az egyesület közhasznúságának, működő-és fizetőképességének feltételei megszűnnek, az  egyesület elnöke köteles ezt a tényt 60 napon belül a Bíróságnak bejelenteni.

     6. Az egyesület  tagja, vezető tisztségviselője és Felügyelő Bizottság tagja kérheti a bíróságtól  az  egyesület szervei által hozott határozat hatályon kívül helyezését, ha a határozat jogszabálysértő vagy a létesítő okiratba ütközik (Alapszabály).

 7. Ha a törvényes működés helyreállítása érdekében tett intézkedések nem    vezetnek eredményre, a nyilvántartó Bíróság megszünteti az  egyesületet.

  VII. AZ  EGYESÜLET MEGSZŰNÉSE, MEGSZÜNTETÉSE
    1.Az egyesület jogutódlással vagy jogutód nélkül szűnhet meg.

2. Az egyesület jogutódlással szűnik meg, ha, más egyesülettel egyesülését (beolvadását), vagy  szétválását a Küldöttgyűlés valamennyi szavazati jogú küldött háromnegyedes  szavazattöbbséggel kimondja.

egyesület csak  egyesülettel egyesülhet, és csak egyesületekre válhat szét.

3. Az egyesület megszűnésekor a hitelezők igényeinek  kielégítésére különös figyelemmel kell lenni.
    4. A egyesület jogutód nélkül szűnik meg, ha:

    a) a Küldöttgyűlés háromnegyedes többséggel kimondja feloszlatását,

 b)az egyesület megvalósította célját vagy az egyesület céljának megvalósítása lehetetlenné vált, és új célt nem határoztak meg; vagy

       c) az egyesület tagjainak száma hat hónapon keresztül nem éri el a tíz 

          főt.

 d) a Bíróság (Törvényszék) elrendeli felszámolását vagy megállapítja meg     szűnését.

      5. Az egyesület jogutód nélküli megszűnése esetén a hitelezők követeléseinek kiegyenlítése után fennmaradó vagyonról a Küldöttgyűlés dönthet, ennek hiányában a nyilvántartó bíróság által kijelölt -, az egyesület céljával megegyező vagy hasonló cél megvalósítására létrejött közhasznú csoportnak kell átadni.

A jogutód nélkül megszűnt civil csoport  fennmaradt pénzbeli vagyona, a létesítő okirat eltérő rendelkezése, a Küldöttgyűlés rendelkezése hiányában a Bíróság döntése szerint a civil csoportok támogatására való felhasználás céljából a jogszabályban meghatározott csoport et illeti meg. A vagyon felhasználására vonatkozó adatokat a jogszabályban előírt módon nyilvánosságra kell hozni.

 6. Az egyesület jogutód nélkül történő megszűnése esetén - ha az egyesület nem fizetésképtelen, és e törvény eltérő rendelkezést nem tartalmaz - végelszámolás lefolytatásának van helye. Ha az egyesület Küldöttgyűlése  határoz a egyesület jogutód nélküli megszűnéséről vagy határozatban megállapítja, hogy az egyesület megszűnt, egyúttal határoz a végelszámolás elrendeléséről, megállapítja a végelszámolás kezdő időpontját és megválasztja a végelszámolót.

   7. Az egyesület jogutód nélküli megszűnése után a vezető tisztségviselőkkel szemben e minőségükben a egyesületnek okozott károk miatti kártérítési igényt - a jogerős bírósági törléstől számított egy éven belül az egyesület törlésének időpontjában tagsági jogviszonyban álló tag vagy az érvényesítheti, akinek a részére a megszűnéskor fennmaradó egyesületi vagyont át kellett adni, vagy ha lett volna vagyon, át kellett volna adni.

    8. Az egyesület megszűnését megelőző két évben a vezető tisztségviselők az egyesület megszűnésétől számított két évig egyetemlegesen kötelesek helytállni az egyesület hitelezőivel szemben mindazon tartozásokért, amelyeket az egyesület vagyona nem fedezett.

    9. Az egyesület jogutód nélküli megszűnése esetén végelszámolási eljárásnak, kényszer végelszámolási eljárásnak,felszámolási  illetve egyszerűsített törlési eljárásnak lehet helye a 2011.évi CLXXV. Törvény II. fejezetében és az ott hivatkozott jogszabályokban foglaltak szerint.

VIII. ZÁRÓ ÉS VEGYES RENDELKEZÉSEK

      1. A működés során szükségessé váló részletes szabályokat az Elnökség   szükség szerint alkotja meg. Az Elnökség minden részletre kiterjedő csoport i és működési szabályzatot is alkothat.
      2. Az  egyesület, hivatalos megjelenése során körbélyegzőt alkalmaz.  

      Az  egyesület hivatalos megjelenése során alkalmazott arculatával, logójával, nyomdai, vagy vizuális megjelenésével kapcsolatos döntés előkészítése az Elnökség feladata,  jóváhagyása  a Küldöttgyűlés hatáskörébe,tartozik.

Tonénykonyy (2013, & V. Towény harmadik konyve) megfelels
rendelkezéseit, 3 3502011(X1130) Kornanyrendelet, tovdbba a cvl csoport
ke vonatkoz6 egyéb rendelkezéseet kel akamazn

Zaradék: A vltozasokkal egységes szerkezetbo foglalt Alapszabilyt ezen
sz0veggel az_egyesdiet 2016.6v majus h6 13. napjin tartott Kuldottgyliése
KGY.10/2016.05.13. szimd hatirozatéval olfogadta

az egye

ke

Mint a2 agyesilet Elngke igazo |0m, hogy a fenti Alapszabily egységes
szorkezetbe foglalt szévege mogfelel a ltesits okiratmédositasok alapiin
hatilyos tartalomnak. A modositasokat a Satét betdvel irott szdveg reszek
tartalmazzak. A hidnypétissi folhivisra olvégzett médositésokat a féIkover, dolt
batiikkel int szbveg részok tartalmazdk. A jolen egységes szorkezotbon nom
‘s20ropl6, korabbi Alapszabilyokban irt sz6veq részok torsltnek tokintondok.

Kiskunhal

2016, méjus hé 13. napjn

M e Bt
az ogyesilet sintk

Eletionk, min tandk et

Nev. Bewesih Lojo NEVTALER FA

 3 .A jelen Alapszabályban nem szabályozott kérdésekben, „az egyesülési jogról, a közhasznú jogállásról, valamint a civil csoportok működéséről és támogatásáról” szóló 2011. évi CLXXV. Törvény, illetve a hatályos Polgári 

